PREDLOG

Na podlagi 13., 17. in 50. člena Zakona o spodbujanju razvoja turizma (Uradni list RS, št. 13/18), 29. člena Zakona o lokalni samoupravi (Uradni list RS, št. 94/07 – Uradno prečiščeno besedilo 2, 76/08, 79/09, 51/10, 40/12 – ZUJF in 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US) in 17. člena Statuta občine Vitanje (UGSO št. 49/2017 in 4/2019) je Občinski svet Občine Vitanje na redni seji dne sprejel naslednji

**ODLOK O SPREMEMBAH IN DOPOLNITVAH ODLOKA O TURISTIČNI IN PROMOCIJSKI TAKSI V OBČINI VITANJE**

1. člen

Spremeni se 5. člen Odloka o turistični in promocijski taksi v Občini Vitanje (Uradno glasilo slovenskih občin, št. 33/2018), ki se po novem glasi;

»5.člen

(višina turistične takse)

(1)Turistična taksa za prenočitev na osebo na dan znaša 2,00 eurov, na osnovi slednje znaša promocijska taksa 0,50 eurov, skupna višina obeh taks znaša 2,50 eurov na osebo na dan.

(2)V primeru, ko je zavezanec za plačilo turistične takse upravičen do plačila turistične takse v višini 50 odstotkov, le-ta znaša 1,00 eurov za prenočitev na osebo na dan, na osnovi slednje znaša promocijska taksa 0,25 eurov, skupna višina obeh taks znaša 1,25 eurov na osebo na dan.«

1. člen

Ta odlok začne veljati naslednji dan po objavi v Uradnem glasilu slovenskih občin, uporablja pa se od 1. 1. 2025 dalje.

Številka:

Datum:

Župan Občine Vitanje

Andraž Pogorevc, mag.

**Obrazložitev:**

Skladno s trenutnim Odlokom o turistični in promocijski taksi v Občini Vitanje (Uradno glasilo slovenskih občin, št. 33/2018) velja turistična taksa za Občino Vitanje od 14. 7. 2018. Polna turistična taksa trenutno znaša 2,00 EUR / dan (turistična taksa 1,60 eur – prihodek občine in promocijska taksa 0,40 eur – prihodek Slovenske turistične organizacije).

# V 17. členu Zakona o spodbujanju razvoja turizma (ZSRT-1) (Uradni list št. 13/18) je določeno:

(1) Občina določi turistično takso v znesku do 2,5 eura.

(2) Promocijska taksa se obračuna poleg turistične takse in znaša 25 odstotkov zneska obračunane turistične takse – TOREJ JE RAČUN MAX 2,5 € \*25 % = 0,63 €.

(3) Občina pri določitvi višine zneska turistične takse upošteva vrsto in kategorijo nastanitvenih obratov, prebivanje v sezonskem ali zunajsezonskem obdobju ter obseg ugodnosti in storitev, ki jih brezplačno zagotavlja turistom.

(4) Vlada Republike Slovenije lahko na podlagi gibanja cen življenjskih potrebščin enkrat na leto uskladi višino zneska turistične takse iz prvega odstavka tega člena, in to najpozneje v aprilu z veljavnostjo od prihodnjega koledarskega leta naprej.

**Prikaz inflacije od julija 2018 do julija 2024 (povprečni letni indeks – povprečje mesecev leta / povprečje istih mesecev prejšnjega leta):**

|  |  |  |
| --- | --- | --- |
| **Mesec** | **Indeks** | **Vrednost** |
| Julij 2018 |  | 2,00 |
| Julij 2019 | 101,6 | 2,03 |
| Julij 2020 | 100,3 | 2,04 |
| Julij 2021 | 100,9 | 2,06 |
| Julij 2022 | 107,8 | 2,22 |
| Julij 2023 | 108,6 | 2,41 |
| Julij 2024 | 102,7 | 2,48 |

**Turistična taksa sosednjih občin:**

Dobrna – od 1.7.2018 dalje – 2,00 €

Velenje – od maja 2018 dalje – 1,75 €

Zreče – od 1.1.2019 dalje – 2,00 €

Vojnik – od 1.1.2019 dalje – 2,00 €

Rogaška Slatina – od 1.1.2024 dalje – 3,00 €

Oplotnica – od 1.2.2019 dalje – 1,30 €.

**Občina ima lahko torej turistično in promocijsko takso max 3,13 € (2,5 turistična in 0,63 € promocijska taksa). Predlog je, da se turistična taksa dvigne od 1.1.2025 na 2,5 € / dan (2,00 € turistična taksa in 0,50 € promocijska taksa), gledano tudi na inflacijo. Turistična taksa se je nazadnje spremenila v letu 2018, ko se je spremenila zakonodaja, od takrat ni bilo sprememb. Predvideva se, da bodo kmalu tudi ostale občine dvignile turistično takso.**