## 

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

Številka:

Datum: 28.11.2024

**ZAPISNIK**

**13. redne seje sveta Občine Vitanje,**

**ki je bila v četrtek, 28.11.2024, ob 18.00 uri v Centru Noordung v Vitanju.**

**Prisotni člani občinskega sveta:** Roman Kotnik, Andrej Poklič, Anton Slatinek, Milan Ovčar, Zdenko Pesjak, Milan Hrovat, Ivan Višnjar, Janez Kričaj, Roman Kričaj, Milan Pogladič

Ostali prisotni:

1. Župan Andraž Pogorevc
2. Občinska uprava: Direktor OU Zdenko Plankl, Vesna Slemenšek
3. mag. Tanja Čretnik, skupna občinska uprava za področje računovodstva,
4. Predsedniki trške in vaških skupnosti: Simon Sojč, Silvester Klemenc, Monika Kovše
5. Za snemalno tehniko Aleš Somrak

Odstotni: Član OS Viljem Petaci, Predsedniki VS Uroš Grašič, Ivan Založnik, Karel Županc, Peter Mauc, predsednik TS Rok Zlodej.

Potek seje:

1. *Ugotovitev navzočnosti;*

Župan je pozdravil vse prisotne in ob začetku seje ugotovil prisotnost 10 svetnikov. Občinski svet je odločal sklepčno.

Župan je prebral v vabilu zapisan dnevni red. Svetniki so soglasno (10 ZA) potrdili v vabilu zapisan dnevni red.

1. *Obravnava predloga zapisnika 12. redne seje OS;*

Slatinek je podal pripombe na zapisnik 12. redne seje OS, ki jih je prebral v sklopu daljšega zapisa, prav tako je vprašanja poslal tudi na občino ter prosi za odgovore, ki jih še ni prejel. Zanimalo ga je še, ali se je pri zapisniku 12. seje OS preveril in popravil zapis glasovanja, za kar je sam predlaga popravek. Župan je povedal, da je bil zapis glasovanja pravilen, odgovore pa lahko pričakuje v za to predpisanem roku.

SKLEP: **SKLEP: Občinski svet na svoji 13. redni seji, dne 28.11.2024, sprejme in potrdi predlog zapisnika 12. redne seje občinskega sveta, kot je bil posredovan v gradivu.**

1. *Obravnava poročila o izpolnitvi sklepov 12. redne seje;*

K poročilu o izpolnitvi sklepov ni bilo pripomb in svetniki so (10 ZA) sprejeli

**SKLEP: Občinski svet se seznani in potrdi poročilo o izpolnitvi sklepov 11. redne seje občinskega sveta in 3 dopisne seje.**

**DNEVNI RED:**

1. Obravnava osnutka Odloka o proračunu občine Vitanje 2025,
2. Obravnava predloga uskladitve ekonomske cene Vrtca Vitanje,
3. Obravnava sklepov o ukinitvi statusa grajenega javnega dobra,

* Sklep o ukinitvi statusa grajenega javnega dobra parc. št. 876/2, 876/8 obe k.o. 1094 - Brezen,
* Sklep o ukinitvi statusa grajenega javnega dobra parc. št. 411/2 k.o. 1095 – Vitanje,
* Sklep o ukinitvi statusa grajenega javnega dobra parc. št. 1153/13, 1165/3, 1165/5, 1183, 1184, 1185/1 in 1185/2 vse k.o 1091 – Hudinja,
* Sklep o ukinitvi statusa grajenega javnega dobra parc. št. 1574/3, 1577/2 in 1577/3 vse k.o. 1093 Sp. Dolič,

1. Sklep o določitvi izhodiščne vrednosti točke za izračun nadomestila za uporabo stavbnega zemljišča za leto 2025,
2. Sklep o vrednosti elementov za izračun prometne vrednosti stanovanjskih hiš, stanovanj in drugih nepremičnin in o določitvi odstotka od povprečne gradbene cene, s katerim se določi korist za stavbno zemljišče za leto 2025,
3. Imenovanje predstavnika ustanovitelja v Svet zavoda Zdravstveni dom Sl. Konjice in v Svet zavoda Glasbene šole Sl. Konjice na podlagi predloga KVIZAa,
4. Oblikovanje volilnih enot v Občini Vitanje,
5. Vloga občanov in organizacij,
6. Pobude in vprašanja,
7. Razno.

**K tč. 4**

*Obravnava osnutka Odloka o proračunu občine Vitanje 2025;*

Osnutek proračuna je predstavila ga. Čretnik. Povedala je, da so prihodki predvideni v višini 3.350.583,25 €, pri čemer največji delež predstavlja dohodnina, in sicer v višini 2.225.439,00 €. Transferni prihodki so planirani v višini 811.616,53 € Odhodki so planirani v višini 3.974.558,33 €. Planirani so višji odhodki na področju občinske uprave zaradi prehoda na nov plačni sistem. Sredstva za društva so planirana v enaki višini kot v letu 2024, pri čemer so bila sredstva za 2024 višja glede na preteklo leto, investicijski odhodki pa predstavljajo 40 % celotnih odhodkov. V nadaljevanju je povedala, da se v leto 2025 nadaljujejo vsi začeti projekti, in sicer OCPS (19.600 €), Pot belega kamna (59.786,00 €), Investicije v vodooskrbo (569.284,66 €), Revitalizacija »objekta Rupnik« (71.609,68 €), Športni park Vitanje (418.099 €), Vrtec Vitanje – novogradnja za opremo (160.000 €). Prav tako se v letu 2025 predvideva nova zadolžitev višini 785.500 €. Na kratko je povzela tudi plan na drugih proračunskih postavkah. Poklič je predstavil stališče Odbora za finance. Sledila je daljša razprava, v kateri so sodelovali vsi svetnki. Debata je tekla predvsem v smeri povišanja sredstev na postavki za Investicijsko vzdrževaje cest. Svetniki so z večino (6 ZA, 2 VZDRŽANA, 2 PROTI) sprejeli **SKLEP: Občinski svet Občine Vitanje na svoji 13. redni seji dne 28.11.2024 sprejme Odlok o proračunu občine Vitanje za leto 2025 v prvi obravnavi.**

**K tč. 5**

*Obravnava predloga uskladitve ekonomske cene Vrtca Vitanje;*

Poklič je povedal, da je bila vsebina točke obravnavana na seji Odobra za finance, občinsko premoženje in gospodarska vprašanja. Dogovorjeno je bilo, da se bo ekonomska cena dvigovala postopoma, in sicer 1.12.2024, povprečno za 10 % ter 1.7.2025, povprečno za 5 %. Kljub temu se pričakuje primanjkljaj, ki ga bo pokrivala občina iz proračuna. Pri izračunu nove ekonomske cene, se je upošteval prehod na nov plačni sistem, med drugim so upoštevane tudi bolniške odsotnosti in napredovanja. V razpravi so sodelovali J. Kričaj, Hrovat, Višnjar, Ovčar in Slatinek. Svetniki so z večino (9 ZA, 1 VZDRŽAN) sprejeli

**SKLEP: Občinski svet Občine Vitanje na svoji 13.redni seji dne 28.11.2024 potrdi nove predlagane cene za posamezne skupine v Vrtcu Vitanje in sicer**

* **za 1. starostno obdobje 640,00 EUR-ov,**
* **za 2. starostno obdobje 500,00 EUR-ov,**
* **za kombinirano skupino 525,00 EUR-ov.**

**K tč. 6**

*Obravnava sklepov o ukinitvi statusa grajenega javnega dobra;*

Direktor OU Zdenko Plankl je podal obrazložitev k točki, vezano na ukinitev statusa grajenega javnega dobra, in sicer za nekatere parcelne številke, na osnovi posameznih vlog občanov ter izvedenih odmer, za k.o. 1094 – Brezen, k.o. 1095 – Vitanje, 1091 – Hudinja in 1093 – Sp. Dolič. Predlogi sklepov urejajo meje zemljišč sosedov, Občine in tudi urejajo stanje stvarnega premoženja Občine na področju javnih poti. Poklič je predstavil stališče Odbora za finance, občinsko premoženje in gospodarska vprašanja. Po krajši razpravi, v kateri so sodelovali Poklič, R, Kričaj, Slatinek in J. Kričaj, so člani odbora soglasno (9 ZA, 1 VZDRŽAN) sprejeli

* **k.o. 1094 - Brezen**

**SKLEP št. 1: Občinski sveti Občine Vitanje, na svoji 13. redni seji, dne 28.11.2024, sprejme Sklep o ukinitvi statusa grajenega javnega dobra za parc.št. 876/2 in 876/8 obe k.o. 1094 – Brezen.**

* **k.o. 1095 – Vitanje**

**SKLEP št. 2: Občinski svet Občine Vitanje, na svoji 13. redni seji, dne 28.11.2024, sprejme Sklep o ukinitvi statusa grajenega javnega dobra za parc.št. 411/2 k.o. 1095 - Vitanje**

* **k.o. 1091 – Hudinja**

**SKLEP št. 3: Občinski svet Občine Vitanje, na svoji 13. redni, seji dne 28.11.2024, sprejme Sklep o ukinitvi statusa grajenega javnega dobra za parc.št. 1153/13, 1165/3, 1165/5, 1183, 1184, 1185/1 in 1185/2 vse k.o. 1091 - Hudinja.**

* **k.o. 1093 – Spodnji Dolič**

**SKLEP št. 4: Občinski svet Občine Vitanje, na svoji 13. redni seji, dne 28.11.2024, sprejme Sklep o ukinitvi statusa grajenega javnega dobra za parc.št. 1574/3, 1577/2 in 1577/3 vse k.o. 1093 – Spodnji Dolič.**

**K tč. 7**

*Sklep o določitvi izhodiščne vrednosti točke za izračun nadomestila za uporabo stavbnega zemljišča za leto 2025;*

Obrazložitev k točki je podal direktor OU Plankl. Vrednost točke je valorizirana na podlagi porasta življenjskih stroškov in letni ravni. Poklič je predstavil stališče Odbora za finance, občinsko premoženje in gospodarska vprašanja. Svetniki so z večino (9 ZA, 1 VZDRŽAN), sprejeli

**SKLEP: Občinski svet Občine Vitanje na svoji 13. redni seji, dne 28.11.2024, sprejme Sklep o določitvi izhodiščne vrednosti točke za izračun nadomestila za uporabo stavbnega zemljišča za leto 2025.**

**K tč. 8**

*Sklep o vrednosti elementov za izračun prometne vrednosti stanovanjskih hiš, stanovanj in drugih nepremičnin in o določitvi odstotka od povprečne gradbene cene, s katerim se določi korist za stavbno zemljišče za leto 2025;*

Obrazložitev k točki je podal direktor OU Plankl. Poklič je predstavil stališče Odbora za finance, občinsko premoženje in gospodarska vprašanja. Svetniki so z večino (9 ZA, 1 VZDRŽAN), sprejeli

**SKLEP: Občinski svet Občine Vitanje na svoji 13. redni seji dne 28.11.2024 sprejme Sklep o vrednosti elementov za izračun prometne vrednosti stanovanjskih hiš, stanovanj in drugih nepremičnin in o določitvi odstotka od povprečne gradbene cene, s katerim se določi korist za stavbno zemljišče za leto 2025.**

**K tč. 9**

*Imenovanje predstavnika ustanovitelja v Svet zavoda Zdravstveni dom Sl. Konjice in v Svet zavoda Glasbene šole Sl. Konjice na podlagi predloga KVIZAa;*

Obrazložitev je podal Poklič, na podlagi predloga KVIZA-a. Svetniki so z večino (9 ZA, 1 VZDRŽAN) sprejeli

**SKLEP št. 1: Občinski svet Občine Vitanje imenuje v Svet javnega zavoda Zdravstveni dom Slovenske Konjice Metko Ovčar.**

Svetniki so soglasno (10 ZA) sprejeli

**SKLEP št. 2: Občinski svet Občne Vitanje imenuje v Svet javnega zavoda Glasbene šole Slovenske Konjice Pirmoža Založnika.**

Med 19:56 do 20:00 je sledil odmor.

**K tč. 10**

*Oblikovanje volilnih enot v Občini Vitanje;*

Plankl je pojasnil, da so se sestali člani delovne komisije, ki je bila oblikovana na prejšnji seji. Pripravljen je predlog, ki se je približal toleranci 5 %. Sledila je razprava, v kateri so sodelovali

Višnjar, Pesjak, Slatinek, Poklič, Pogladič, R. Kotnik, J. Kričaj, R. Kričaj. Predlog je bil, da naj občinska uprava pošlje na MJU vprašanje ali se lahko sprejme odlok o določitvi volilnih enot, kjer so odstopanja na mejnih vrednostih do 10%. Svetniki so z večino (6 ZA, 2 VZDRŽANA, 2 PROTI) sprejeli:

**SKLEP: Predlog, ki je bil predlagan, delovna komisija uskladi ter se ponovno obravnava na Občinskem svetu.**

**K tč. 11**

*Vloga občanov in organizacij;*

Župan je povedal, da je bila na Odboru za finance obravnavana vloga občana za obnovo kapelice v Sp. Doliču. Predlagano je bilo, da se namenijo sredstva kot se namenijo za obnovo kapelic. Poklič je predstavil stališče Odbora za finance, občinsko premoženje in gospodarska vprašanja. Svetniki so z večino (9 ZA, 1 PROTI) sprejeli

**SKLEP št.1: Občinski svet Občine Vitanje se na svoji 13. redni seji, dne 28.11.2024 seznani z zapisnikom 9. redne seje Odbora za finance, občinsko premoženje in gospodarska vprašanja z dne 25.11.2024.**

Svetniki so z večino (9 ZA, 1 PROTI) sprejeli

**SKLEP št. 2: Občinski svet Občine Vitanje na svoji 13. redni seji dne 28.11.2024 potrdi vse sklepe Odbora za finance, občinsko premoženje in gospodarska vprašanja na vloge občanov in organizacij obravnavane na 9. redni seji Odbora za finance, občinsko premoženje in gospodarska vprašanja z dne 28.11.2024.**

**K tč. 12**

*Pobude in vprašanja;*

1. R. Kričaj je predlagal, naj bodo merila za posip ceste za vse enaka.
2. Pogladič je pohvalil izvajanje zimske službe v času prvega sneženja. Zanimalo ga je še, kako daleč je z namestitvijo QR kode na polnilnici?

Župan je povedal, da je izvjalec občasno neodziven.

1. Višnjar je vprašal, koliko kandidatov se je prijavilo na prosto delovno mesto direkorja Komunale Vitanje?

Župan je odgovoril, da bo obrazložitev podal pod točko razno.

1. Ovčar je izpostavil vprašanje vezano na vetrne elektrarne, in sicer glede povečanja moči le-teh. Povedal je tudi da so ljudje skeptični glede umestitve vetrnih elektrarn v okolje. Do 30.11.2024 je čas, da se poda predlog oz. mnenje.

Župan je odgovoril, da bo razprava glede vetrnih elektrarn potekala pod točko razno.

1. Slatinek je povedal, da je bil ob prvi poledici zdrs šolskega avtobusa ter da sedaj ni sogovornika na strani Komunale glede zimske problematike, saj ni direktorja. Podal je pobudo, da ob koncu leta prejme rokovnik, ki ga potrebuje pri svojem delu. Prosil je tudi za odgovore na vprašanja, ki jih je posredoval.

Župan je odgovoril, da glede zimskega vzdrževanja vso problematiko rešujemo sproti, rokovnik bo priskrbljen, prav tako pa bodo vsi odgovori podani v rokih, ki so za to predvideni. Poklič je povedal, da je pristojnosti direktorja Komunale Vitanje trenutno prevzel Gorazd Frica, tako da sogovornik je.

1. Hrovat je podal pripombo glede posipa in pluženja glavne ceste na Hudinji s strani izvajalca, v času prvega zapadlega snega. Pohvalil pa je predsednika VS Hudinja, ki je cesto očistil.
2. Monika Kovše, predsednica VS Ljubnica, je prav tako podala pripombo glede pluženja.

Župan je povedal, da se bo izvajalce opozorilo, da se bo zimska služba izvajala, kot je treba.

1. Pogladič je povabil svetnike k udeležbi na kulturnih prireditvah, ki sledijo v prazničnem času.

**K tč. 13**

*Razno;*

Slatninek je pohvalil obnovo Rupnikove hiše.

Žuapan je povedal, da so na razpisano delovno mesto direktorja Komunale Vitanje prispele 3 vloge. Trenutno je vršilec dolžnosti direktorja Komunale Vitanje, Gorazd Fric. Plankl je pojasnil, da je vezano na to, potrebno sprejeti sklep. Svetniki so z večino (9 ZA, 1 PROTI) sprejeli

**SKLEP: Občinski svet Občine Vitanje na svoji 13. redni seji, dne 28.11.2024 imenije za vršilca dolžnosti direkorja Komunale Vitanje d.o.o., do imenovanja novega direkorja, Gorazda Frica.**

Župan je povedal, da zaenkrat s strani Dravskih elektrarn Maribor razpolagamo z informacijami, kot so bile podane na seji v septembru 2023. Po drugi strani pa je Ministrstvo za naravne vire in prostor, na pobudo Ministrstva za okolje, podnebje in energijo, s strani naročnika DEM d.o.o., podalo javno razgrnitev za dopolnitev smernic v postopku državnega prostorskega načrta za polje vetrnih elektrarn Paški Kozjak. Do 30.11.2024 bo Občina Vitanje podala strokovni predlog oz. mnenje glede javne komunalne infrastrukture na obravnavanem območju. Župan je predlagal svetnikom, da se organizira javna razprava s predstavniki DEM in morebitnimi civilnimi iniciativami, Občino Vitanje in občani. Poklič je predlagal,da so udeleženci v civilnih iniciativah strokovnjaki.

Seja se je zaključila ob 21.25 uri. Seja je bila tonsko posneta.

Zapisala: Župan

Vesna Slemenšek Andraž POGOREVC, mag.